b"\n_START_ARTICLE_\nTeen gongfu-haudutus\n_START_PARAGRAPH_\nTeen g\xc5\x8dngf\xc5\xab (kungfu \xe5\xb7\xa5\xe5\xa4\xab) -haudutus on Etel\xc3\xa4-Kiinassa kehittynyt tapa hauduttaa ja juoda teet\xc3\xa4. Sit\xc3\xa4 kutsutaan my\xc3\xb6s gongfu-teeseremoniaksi. Ensimm\xc3\xa4inen historiallinen maininta teeseremoniasta on 1600-luvun alkupuolelta._NEWLINE_Haudutusta k\xc3\xa4ytet\xc3\xa4\xc3\xa4n hyv\xc3\xa4n oolong-teen nauttimiseen, jota voidaan hauduttaa useaan kertaan. N\xc3\xa4in ollen k\xc3\xa4ytet\xc3\xa4\xc3\xa4n hyvin pient\xc3\xa4 teekannua, jossa on suuri m\xc3\xa4\xc3\xa4r\xc3\xa4 teelehti\xc3\xa4, joita haudutetaan uudelleen ja uudelleen._NEWLINE_Gongfu-haudutukseen k\xc3\xa4ytet\xc3\xa4\xc3\xa4n oolongin lis\xc3\xa4ksi my\xc3\xb6s vanhaa pu'erh-teet\xc3\xa4 (\xe6\x99\xae\xe6\xb4\xb1\xe8\x8c\xb6, pinyin: p\xc7\x94\xc4\x9brch\xc3\xa1)._NEWLINE_Taiwanilainen gongfu-haudutus sis\xc3\xa4lt\xc3\xa4\xc3\xa4 enemm\xc3\xa4n v\xc3\xa4lineit\xc3\xa4 ja on hieman erilainen._NEWLINE_Japanilaiseen teeseremoniaan verrattuna gongfu-haudutus on melko yksinkertainen tapa valmistaa teet\xc3\xa4. Lis\xc3\xa4ksi siin\xc3\xa4 p\xc3\xa4\xc3\xa4paino on korkealaatuisen teen hauduttamisessa ja nauttimisessa aivan toisin kuin japanilaisessa teeseremoniassa."